Tamedyazt taqbaylit ass-a d yiwet gar tewsatin yeṭṭfen aḥric meqqren deg unnar n tsekla taqbaylit, aya imi d tin i d-yesfaydin; ama s uɛeddi ɣer tira ama d asekles d usiderines s wallalen n taywalt atraren, ayen diɣen i ara s-yefken afud i tmedyazt taqbaylit d aseqdec-ines s uẓawan, ɣef aya yenna-d Bounfour.(A) (2006:08)Tamedyazt teqqim ar tura d tagellidt n ufares aseklan amaziɣ aladɣa seg mi d-tesfaydi seg wallalen n usidrer atraren, ilmend n usemres-ines s uẓawan akked icennayen.2